Malé Kozmálovce

Malé Kozmálovce, hungare Kiskoszmály [kiŝkosmAj] estas vilaĝo en Slovakio, en Regiono Nitra, en Distrikto Levice.

 Situo 
Malé Kozmálovce situas en valo, laŭ dekstra bordo de Hron, laŭ ĉefvojo Nové Zámky-Šahy. Levice troviĝas 14 km.

 Historio 
La vilaĝo estis loĝata dum la neolitiko. Dum la Grandmoravia Regno estis tie fortikaĵo kun komunumo. La unua mencio pri la loko devenis el 1332. En 1618 la turkoj bruldetruis la vilaĝon. En 1910 loĝis tie 613 da homoj (plejparte hungaroj). Ĝis Traktato de Trianon la vilaĝo apartenis al Bars, al la distrikto de Léva, poste la komunumo iĝis parto de Ĉeĥoslovakio. Tiam oni disdonis parcelojn el la grandbieno. Inter 1938-1945 la komunumo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Sekve la loko troviĝis laŭ la nova landlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis en Malé Kozmálovce 402 da homoj (348 slovakoj, 48 hungaroj).

 Vidindaĵoj 
 katolika preĝejo omaĝe al Reĝino de Rozario
 vinkeloj 
 fiŝkaptista lago


Kategorio:Municipoj en distrikto Levice